Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Puolustusministeri Lieberman ilmoitti, että jos vaakakupissa ovat -
joko kansan tai maan yhtenäisyys, kansan yhtenäisyys on tärkeämpi.
Ministeri Steinitz sanoo arabi- ja muslimimaailman alkavan tajuta, -
että Israel on avaintoimija terrorisminvastaisessa sodassa -
ja elintärkeä vakauttaja Lähi-idässä.
USA:n ulkoministeriön tiedottaja Kirby pitää tervetulleena Israelin lausuntoja,
että Israel näkee arabien rauhan- aloitteessa "myönteisiä osatekijöitä, -
jotka voivat elvyttää rakentavia neuvotteluja palestiinalaisten kanssa".
Puolustusministeri Lieberman astui virallisesti virkaansa eilisiltana -
sotilaallisessa seremoniassa ministeriön päämajassa Tel Avivissa.
Juhlallisuuksien jälkeen Lieberman sanoi, että jos vaakakupissa ovat -
kansan tai maan yhtenäisyys, kansan yhtenäisyys on tärkeämpi.
Hän lupasi tehdä täyttä yhteistyötä esikuntapäällikkö Eisenkotin -
ja puolustusvoimain yleisesikunnan kanssa.
Hän sanoi, että maa voi lähteä sotaan vain, jos ei ole muita vaihtoehtoja, -
ja että kaikissa selkkauksissa juutalaisvaltion pitää varmistaa voitto.
Palestiinalaispresidentti Abbas sanoi arvioivansa Liebermania sen pohjalta,
mitä tämä tekee rauhan eteen.
Abbas tapasi Ramallah'ssa Galilean juutalais- ja arabiviranomaisia.
Hän painotti, että jos Lieberman kannattaa kahden valtion ratkaisua, -
kuten tämä sanoi valatilaisuutensa jälkeen, -
mikään ei estä palestiinalaisjohtoa keskustelemasta tämän kanssa.
Hallitus kokousti Jerusalemissa ensikertaa uudessa kokoonpanossa.
Netanjahun lähiliittolaisena pidetty infra- ja energiaministeri Steinitz -
korosti ennen kokousta arabi- ja muslimimaailman alkavan tajuta, -
että Israel on avaintoimija terrorisminvastaisessa sodassa -
ja tärkeä vakauttaja Lähi-idässä. Hän totesi, että jos avautuu tilaisuus -
alueen arabien tuella, juutalaisvaltio yrittää edistää -
toteuttamiskelpoista ratkaisua palestiinalaisten kanssa.
Arabi- ja muslimimaailmassa yhä useampi johtaja on valmis tajuamaan,
tunnustamaan, että Israel on hyvin tärkeä maa terrorismintorjunnassa -
ja Lähi-idän vakauttamisessa. Jos voimme hyödyntää tätä -
ja antaa rauhanprosessille uuden mahdollisuuden -
arabi- ja muslimimaailman tuella ja sillä ymmärryksellä, -
että Israelin valtion ja sen olemassa- olon oikeutus pitää tunnustaa, -
meidän tulee suostua siihen.
Avainministerien äskettäiset ulostulot ovat olleet kaukana yksimielisyydestä.
Oikeusministeri Shaked sanoi, -
että niin kauan kun Juutalainen koti on hallituspuolue, -
ei synny palestiinalaisvaltiota, juutalaisasutuksista ei luovuta -
eikä alueita anneta Israelin vihollisille.
Washingtoniin: Yhdysvaltain ulkoministeriön tiedottaja Kirby -
piti tervetulleina Netanjahun lausuntoja, että Israel näkee -
arabien vuonna 2002 esittämässä rauhanaloitteessa "myönteisiä osia, -
jotka voivat elvyttää rakentavia neuvotteluja palestiinalaisten kanssa".
Meistä on hyvä, että Israel ilmoitti tukevansa kahden valtion ratkaisua.
Kerry on sanonut usein, että arabien rauhanaloitteella voi olla avainrooli.
Vaadimme osapuolia todistamaan sitoutumisensa linjauksilla ja teoilla.
Tuemme heitä siinä kaikin tavoin.
Israelin hallitus torjui aikanaan arabien rauhanaloitteen.
Aloitteessa Israelille tarjotaan virallisia suhteita arabinaapureihin -
vastineena Israelin vetäytymiselle alueille, jotka se sai v:n 1967 sodassa.
Pääministeri totesi, että aloitetta täytyy tarkistaa, -
jotta Israelin―palestiinalaisten kiistaan saadaan käypä ratkaisu.
Sitten Ranskan rauhanaloitteeseen, jota käsiteltäneen tällä viikolla: -
Kirby painotti, että ulkoministeri Kerry osallistuu Pariisin kokoukseen, -
jossa pyritään muotoilemaan periaatteet -
Israelin― palestiinalaisten poliittisen prosessin käynnistämiselle -
ottaen huomioon kansojen syvän epäluottamuksen ja vihamielisyyden.
Tiedottaja korosti, että Kerry on koordinoinut osallistumisensa -
USA:n hallinnon kanssa. Tarkoitus on tutkia ideoita ja vaihtoehtoja, -
jotka voivat auttaa edistämään kahden valtion ratkaisua.
Kyse ei ole kenenkään osapuolen miellyttämisestä.
Olemme mukana keskustelemassa ja tutkimassa ideoita ja vaihtoehtoja, -
jotka tuovat kahden valtion ratkaisua lähemmäs.
Kerry on itsekin tuonut ilmi sen ensisijaisen seikan, -
että alueen johtajien täytyy olla johtajia.
Heidän pitää tehdä vaikeita päätöksiä.
Heidän täytyy osoittaa konkreettisesti eikä vain sanoin, -
että he ovat valmiit kulkemaan kohti kahden valtion ratkaisua.
Tähän mennessä sitä ei ole nähty.
Israel vastustaa edelleen Ranskan aloitetta. Se korostaa, -
että vain suorat neuvottelut tuovat kestävän ratkaisun konfliktiin.
Muita aiheita: Jerusalemin kunta -
käski Temppelivuoren hoidosta vastaavaa islamilaista waqf-säätiötä -
keskeyttämään rakennustyöt alueella pääministerin määräyksestä.
Rakennukseen on kaavailtu muun muassa vessoja.
Museovirasto arvioi sen vaurioittavan tärkeitä arkeologisia kohteita alueella,
jossa ammoin sijaitsivat molemmat Raamatussa mainitut temppelit.
Waqf-säätiö vastaa Temppelialueen hoidosta ja siviilihallinnosta.
Alueella sijaitsevat al-Aksa ja Kalliomoskeija.
Sitä pidetään kolmanneksi pyhimpänä paikkana islaminuskonnossa.
Israel luovutti alueen hallinnon waqf-säätiölle -
rauhansopimuksessa itänaapuri Jordanian kanssa 1990-l:n alussa.
Tuolloin maat sopivat "edistävänsä yhdessä uskontojenvälisiä suhteita -
kolmen monoteistisen uskonnon välillä -
lisätäkseen uskontojenvälistä yhteisymmärrystä, moraalia, -
uskonnonvapautta, suvaitsevaisuutta ja rauhaa".
Uskonnonvapaus ei toteudu juutalaisten pyhimmässä paikassa, -
koska vain muslimeilla on Israelin ohjeistusten mukaan oikeus -
rukoilla alueella. Muut kuin muslimit saavat vierailla siellä vain turisteina.
Israel sanoo olevansa sitoutunut Temppelivuoren status quohon, -
mikä latinaksi tarkoittaa: "tila ennen sotaa".
Sitten YK:n päämajaan New Yorkiin: -
Yli 2 000 opiskelijaa, Israelia kannattavaa aktivistia, -
diplomaattia ja juutalaisjohtajaa osallistui maailman suurimpaan -
BDS:n-vastaiseen kansainväliseen konferenssiin.
Konferenssi lähti Israelin YK-lähettiläs Danonin aloitteesta.
Sen nimi oli "Lähettiläät BDS-liikettä vastaan".
Sen järjestivät Israelin YK-delegaatio ja Israel-tukijärjestöt kautta maailman.
Konferenssi avattiin laulamalla Israelin kansallishymni Hatikva.
Konferenssissa puhui korkea-arvoisia viranomaisia kaikkialta maailmasta.
Danon kehotti osallistujia taistelemaan yksissä tuumin BDS-liikettä vastaan.
Hän korosti sen olevan moderni juutalaisvihan muoto.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, huomiseen!
Suomennos: Marianne Tenetz